《次韵何安节抚机》
宋代·丁木

送别邗江路，梅花作暮愁。
关情何水部，回首古扬州。
雁影明寒水，冰澌涩去舟。
想应今夜宿，霜月满瓜洲。

作者简介：丁木，字子植，号松山，黄岩（今属浙江）人。尝从叶适游。宁宗嘉定四年（一二一一）进士，知青阳县。擢礼部郎官、右司谏，转左司谏，以言事出通判澧州。致政家居。有《东屿稿》，已佚。清嘉庆《太平县志》卷一二有传。